След преврата в страната от февруари 1948 г., когато Комунистическата партия на Чехословакия завзема властта с подкрепата на СССР, държавата е обявена за народна република съгласно Деветомайската конституция. Традиционното име "Чехословашка република" е променено на 11 юли 1960 г. с въвеждането на нова конституция като символ на „окончателната победа на социализма в страната“. Името е сменено едва след Нежната революция от ноември 1989 г.